
ผมมีโอกาสได้มาติดต่องานที่โรงงานในซอยสุขสวัสดิ์ 43 ย่านพระประแดง มาถึงก็ช่วงเที่ยงเกือบบ่ายและไม่อยากออกไปหาไรทานข้างนอกถนนใหญ่ เลยเดินสุ่มๆออกไปหาไรทานแถวหน้าโรงงาน ก็เจอร้านก๋วยเตี๋ยวร้านนี้นะครับ

ร้านพี่แจ๋ว เป็นชื่อเรียกของคนแถวนั้น ขายก๋วยเตี๋ยวหมู และมีอาหารอย่างอื่นด้วย ลักษณะเป็นร้านขายของชำอยู่ฝั่งตรงข้ามด้านหน้าบริษัท สันติภาพ (ผักกาดดองตรานกพิราบ) นั่งภายในร้านก็ให้ความรู้สึกแบบเก่าๆดี ดังนั้นลูกค้าส่วนใหญ่ก็เป็นพนักงานโรงงานละแวกนั้นออกมาทานช่วงเที่ยง

ก๋วยเตี๋ยวที่ผมสั่งเป็นเส้นเล็กหมูน้ำใส (30 บาท) เครื่องที่ใส่เป็นหมูหมักชิ้นๆรสชาติออกหวานนิดๆ กับลูกชิ้นหมู (ดูจากรูปที่ลง) ปริมาณเยอะดี ถูกมากครับ รสชาติโดยรวมผมว่าผ่านสำหรับผมแต่ไม่ถึงกับอร่อยมาก เป็นจานด่วนนะครับขอให้ 3 ดาว
